|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γερανίου 28, 105 52, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 10/01/2025

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την αλληλεγγύη του στον δίκαιο αγώνα των εργαζομένων, στον Όμιλο MM Educational Group, ενάντια στο κύμα μαζικών απολύσεων που έχει εξαπολύσει η εταιρεία.

Σύμφωνα με ανακοίνωση των εργαζομένων, οι εταιρείες του ομίλου έχουν προχωρήσει σε τουλάχιστον 30 απολύσεις από τα τέλη Οκτωβρίου, με την διοίκηση να αρνείται να συζητήσει με τους εργαζόμενους ή με το κλαδικό σωματείο. Μάλιστα, όπως αναφέρουν οι συνάδελφοι, οι απολύσεις πραγματοποιούνται χωρίς σύσταση ή την παραμικρή προειδοποίηση και έχουν άμεση ισχύ, ενώ σημειώνουν ότι απολύονται κυρίως μέλη του σωματείου και όσοι εργαζόμενοι τολμούν να αντιδράσουν στις απαξιωτικές πρακτικές της εταιρείας.

Το ΕΚΑ βρέθηκε στο πλευρό των εργαζομένων, με παρέμβασή του, στην προσφυγή των απολυμένων στην Επιθεώρηση Εργασίας, ζητώντας την επαναπρόσληψή τους και καταγγέλλοντας επιπροσθέτως την συνδικαλιστική δίωξη μελών του Σωματείου.

**Το Δ.Σ.**